****

# **ЧӐВАШ РЕСПУБЛИКИН**

**САККУНӖ**

**ЧӐВАШ РЕСПУБЛИКИН**

**"ЧӐВАШ РЕСПУБЛИКИНЧЕ ПУРӐНМА КИРЛӖ**

**ЧИ ПӖЧӖК ВИҪЕ ҪИНЧЕН" САККУНӖН 4 ТАТА
6 СТАТЙИСЕНЕ ТАТА ЧӐВАШ РЕСПУБЛИКИН**

**"ВИҪҪӖМӖШ АЧА Е УН ХЫҪҪӐНХИ АЧАСЕМ**

**ҪУРАЛСАН (УСРАВА ИЛСЕН) ҪЕМЬЕСЕНЕ КАШНИ**

**УЙӐХРА ПАРАКАН ТӲЛЕВ ҪИНЧЕН" САККУНӖН
2 СТАТЙИНЕ УЛШӐНУСЕМ КӖРТЕССИ ҪИНЧЕН**

*Чӑваш Республикин Патшалӑх Канашӗ*

*2018 ҫулхи юпа уйӑхӗн 19-мӗшӗнче*

*йышӑннӑ*

**1 статья**

Чӑваш Республикин "Чӑваш Республикинче пурӑнма кирлӗ чи пӗчӗк виҫе ҫинчен" 1997 ҫулхи чӳк уйӑхӗн 10-мӗшӗнчи 21 №-лӗ саккунне (Чӑваш Республикин Патшалӑх Канашӗн ведомоҫӗсем, 1997, 22 №; 2004, 60 №; 2009, 82 №; 2012, 95 №; Чӑваш Республикин Саккунӗсен пуххи, 2013, 3 №; "Республика" хаҫат, 2018, ҫу уйӑхӗн 8-мӗшӗ) ҫакӑн пек улшӑнусем кӗртес:

1) 4 статьяра:

а) 1-мӗш пунктра "статистика енӗпе" сӑмахсене ", Раҫҫей Федерацийӗн­че социаллӑ пурнӑҫ, экономика, демографи, экологи тата обществӑлла ытти процессем ҫинчен калакан официаллӑ статистика информацине йӗркелес енӗпе тивӗҫсене пурнӑҫлакан," сӑмахсемпе улӑштарас;

ӑ) 3-мӗш пунктра "статистика енӗпе" сӑмахсене ", Раҫҫей Федерацийӗн­че социаллӑ пурнӑҫ, экономика, демографи, экологи тата обществӑлла ытти процессем ҫинчен калакан официаллӑ статистика информацине йӗркелес енӗпе тивӗҫсене пурнӑҫлакан," сӑмахсемпе улӑштарас;

2) 6 статьяра "статистика енӗпе" сӑмахсене ", Раҫҫей Федерацийӗнче социаллӑ пурнӑҫ, экономика, демографи, экологи тата обществӑлла ытти процессем ҫинчен калакан официаллӑ статистика информацине йӗркелес енӗпе тивӗҫсене пурнӑҫлакан," сӑмахсемпе улӑштарас.

**2 статья**

Чӑваш Республикин "Виҫҫӗмӗш ача е ун хыҫҫӑнхи ачасем ҫуралсан (усрава илсен) ҫемьесене кашни уйӑхра паракан тӳлев ҫинчен" 2012 ҫулхи раштав уйӑхӗн 4-мӗшӗнчи 82 №-лӗ саккунӗн ("Республика" хаҫат, 2012,
раштав уйӑхӗн 7-мӗшӗ; Чӑваш Республикин Саккунӗсен пуххи, 2016, 12 №) 2 статйин 4-мӗш пайӗнче "статистика енӗпе" сӑмахсене ", Раҫҫей Федерацийӗнче социаллӑ пурнӑҫ, экономика, демографи, экологи тата общест­вӑлла ытти процессем ҫинчен калакан официаллӑ статистика информацине йӗркелес енӗпе тивӗҫсене пурнӑҫлакан" сӑмахсемпе улӑштарас.

**3 статья**

Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

|  |  |
| --- | --- |
| Чӑваш РеспубликинПуҫлӑхӗ | М. Игнатьев |

Шупашкар хули